kurumikz/Cleaned-Kazakh-Wikipedia huggingface dataset:
Мәмбет (Батыс Қазақстан облысы)

Мәмбет — Батыс Қазақстан облысы Бөкей ордасы ауданы, Сайқын ауылдық округі құрамындағы ауыл. Географиялық орны Аудан орталығы - Сайқын ауылынан солтүстік-шығысқа қарай 5 км-дей жерде. Халқы 1999 жылы тұрғындар саны 456 адам (243 ер адам және 213 әйел адам) болса, 2009 жылы 276 адамды (153 ер адам және 123 әйел адам) құрады. 2021 жылғы санақ қорытындысы бойынша 106 адамды (60 ер адам және 46 әйел адам) құрады. Дереккөздер
Мәмбет (Жетісу облысы)

Мәмбет — Жетісу облысы Көксу ауданындағы ауыл, Лабасы ауылдық округі орталығы. Географиялық орны Аудан орталығы – Балпық би ауылынан оңтүстік-шығысқа қарай 8 км-дей жерде. Халқы Тарихы Іргесі 1951 жылы Куйбышев атындағы ұжымшар орталығы ретінде қаланған. Оның негізінде 1997 жылдан Мәмбетте және округке қарасты Еңбекшіқазақ, Жамбыл, Талапты ауылдарында ӨК және бірнеше шаруа қожалығы құрылды. Дереккөздер
Шонай (Батыс Қазақстан облысы)

Шонай — Батыс Қазақстан облысы Бөкей ордасы ауданы, Сайқын ауылдық округі құрамындағы ауыл. Географиялық орны Аудан орталығы - Сайқын ауылынан оңтүстікке қарай 30 км-дей жерде. Халқы 1999 жылы тұрғындар саны 584 адам (307 ер адам және 277 әйел адам) болса, 2009 жылы 365 адамды (186 ер адам және 179 әйел адам) құрады. 2021 жылғы санақ қорытындысы бойынша 199 адамды (103 ер адам және 96 әйел адам) құрады. Дереккөздер
Қарасай (Батыс Қазақстан облысы)

Қарасай — Батыс Қазақстан облысы Бөкей ордасы ауданы, Орда ауылдық округі құрамында болған ауыл. 2020 жылы таратылған. Географиялық орны Аудан орталығы - Сайқын ауылынан оңтүстік-шығысқа қарай 84 км-дей жерде. Халқы 1999 жылы тұрғылықты тұрғындары болмады, 2009 жылы 201 адамды (103 ер адам және 98 әйел адам) құрады. Дереккөздер
Қарасу (Бөкей ордасы ауданы)

Қарасу (1993 ж. дейін — Ворошилово) — Батыс Қазақстан облысы Бөкей ордасы ауданы, Орда ауылдық округі құрамындағы ауыл. Географиялық орны Аудан орталығы - Сайқын ауылынан солтүстік-шығысқа қарай 45 км-дей жерде. Халқы 1999 жылы тұрғындар саны 618 адам (300 ер адам және 318 әйел адам) болса, 2009 жылы 462 адамды (230 ер адам және 232 әйел адам) құрады. 2021 жылғы санақ қорытындысы бойынша 254 адамды (138 ер адам және 116 әйел адам) құрады. Дереккөздер
Хан Ордасы (ауыл)

Хан Ордасы (2006 ж. дейін — Орда) — Батыс Қазақстан облысы Бөкей ордасы ауданындағы ауыл, Орда ауылдық округі орталығы. Географиялық орны Аудан орталығы - Сайқын ауылынан шығысқа қарай 47 км-дей жерде. Тарихы Іргесі 1826 жылы Жәңгір-Керей ханның ұйғарымымен және тікелей басшылығымен қаланған. Бастапқы кезде ол “Хан ордасы”, 1918 жылы “Орда қаласы" деп аталған. 1928 жылдан "Орда" деп аталды. 1917–1920 жылдары ауыл Бөкей облысының, 1920–1925 жылдары Бөкей губерниясының, 1925–1928 жылдары уезінің, 1928–1952 жылдары ауданның орталығы, 1964–1997 жылдар аралығында “Орда” кеңшарының орталығы болды. Осы кеңшар негізінде 1997 жылы Орда және округке қарасты Қарасай, Қарасу, Сейітқали, Үштерек аудандарында ЖШС және бірнеше шаруа қожалықтары құрылды. Халқы 1999 жылы тұрғындар саны 1922 адам (957 ер адам және 965 әйел адам) болса, 2009 жылы 2168 адамды (1085 ер адам және 1083 әйел адам) құрады. 2021 жылғы санақ қорытындысы бойынша 2168 адамды (1110 ер адам және 1058 әйел адам) құрады. Мұражай-қорық Хан ордасы тарихи-мәдени, архитектуралық-этнографиялық мұражай-қорығының нысандары: *Хан сарайы ғимараты, 1828 жыл; *Хан мешіті, қазіргі – Тәуелсіздік музейі, 1835 жыл; *Дәрігер А.А.Сергачев үйі, қазіргі – музейдің әкімшілік ғимараты, 1830 жыл; *Қазынашылық ғимараты, қазіргі – "Бөкей Ордасы тарихы музейі", 1867 жыл; *Әйелдер гимназиясы, қазіргі – "Халыққа білім беру музейі", 1883 жыл; *Аурухана ғимараты, 1872 жыл; *Халық училищелері инспекторы Данилевскийдің үйі, қазіргі – "Тұңғыш қазақ баспаханасы" музейі, 1841 жыл; *Жәңгір училищесі мұғалімі Ольдекоптың үйі, қазіргі – А.Тажетдиновтың мемориалдық музейі, 1841 жыл; *Халық училищелері инспекторы А.Е.Алекторовтың үйі, қазіргі – С.Меңдешевтің мемориалдық музейі, 1842 жыл; *А.Оразбаева тұрған Халық училищелері инспекторы И.И.Проскуряковтың үйі, 1842 жыл; *Аурухана ғимараты, қазіргі – Денсаулық сақтау мемориалдық музейі, 1852 жыл; *Халық училищелері инспекторы А.А.Воскресенскийдің үйі, қазіргі – Табиғат музейі, 1890 жыл; *Хан Жәңгір кесенесі, 1997 жыл; *Күйші Дәулеткерей кесенесі, 2000 жыл; *Ғалым М.Бабажанов кесенесі, 2001 жыл; *Тарғын мектебі ғимараты, қазіргі – Педтехникум, 1868 жыл Дереккөздер
Үштерек (Батыс Қазақстан облысы)

Үштерек — Батыс Қазақстан облысы Бөкей ордасы ауданы, Орда ауылдық округі құрамындағы ауыл. Географиялық орны Аудан орталығы - Сайқын ауылынан солтүстік-шығысқа қарай 58 км-дей жерде. Халқы 1999 жылы тұрғындар саны 690 адам (350 ер адам және 340 әйел адам) болса, 2009 жылы 284 адамды (143 ер адам және 141 әйел адам) құрады. 2021 жылғы санақ қорытындысы бойынша 128 адамды (67 ер адам және 61 әйел адам) құрады. Дереккөздер
Сейітқали

Сейітқали — Батыс Қазақстан облысы Бөкей ордасы ауданы, Орда ауылдық округі құрамындағы ауыл. Географиялық орны Аудан орталығы - Сайқын ауылынан шығысқа қарай 65 км-дей жерде. Халқы 1999 жылы тұрғындар саны 841 адам (429 ер адам және 412 әйел адам) болса, 2009 жылы 479 адамды (225 ер адам және 254 әйел адам) құрады. 2021 жылғы санақ қорытындысы бойынша 220 адамды (124 ер адам және 96 әйел адам) құрады. Дереккөздер
Гондурас Ұлттық футбол құрамасы

Гондурас Ұлттық футбол құрама командасы — Халықаралық футбол жарыстарында Гондурас мемлекетінің атынан сынға түсетін құрама. 1951 жылдан бері ФИФА мүшесі. 2001 жылы ФИФА рейтигінде 20-орынға дейін көтерілген. Жаттықтырушысы — Хосе Луис Пинто (Колумбия). Капитаны — Ноэн Вальядарес. Жетістіктері * КОНКАКАФ кубогының чемпионы — 1981 * Америка кубогының қола жүлдегері — 2001 * Орталық Америка кубогының үш дүркін жеңімпазы — 1993, 1995, 2011, 2017 Гондурас әлем чемпионаттарында Танымал ойыншылары * Карлос Павон * Амадо Гевара * Мильтон Нуньес * Иван Герреро * Данило Турсиос * Хулио Сесар де Леон * Ноэль Вальядарес * Уилсон Паласиос * Самуэль Кабальеро * Давид Суасо * Карло Костли * Хаиро Мартинес Сілтемелер *[https://www.fifa.com/associations/association=hon/index.html Құрама жайлы ФИФА сайтында]
Нигерия Ұлттық футбол құрамасы

Нигерия Ұлттық футбол құрамасы — Халықаралық футбол жарыстарында Нигерия мемлекетінің намысын қорғайтын ұлттық құрама. Басқарушы ұйым — Нигерия футбол федерациясы Африка құрлығындағы күшті ұжымдардың бірі. 1994, 1998, 2002, 2010, 2014, 2018 жылдары Әлем чемпионатына қатысқан. Африканың үш дүркін чемпионы (1980, 1994,2013). 1996 жылы Атлантада өткен Жазғы Олимпиада Ойындарының чемпионы. Құрама жайлы фактілер * Нигерия құрамасы әлем чемпионаттарында көбіне Аргентинамен бір топқа түскен (1994, 2002, 2010, 2014, 2018). Бәрінде де бір доп айырмашылығымен ұтылған (тиісінше — 1:2, 0:1, 0:1, 2:3, 1:2) * Құраманың ең жақсы табысы 1/8 финал. 1994 жылы Италияны 1:0 есебімен ұтып тұрып, Роберто Баджоны тұсай алмады. Нәтижесінде 1:2 есебімен ұтылып қалды. Арада төрт жыл өткен соң осы кезеңде Данияға жол берді — 1:4. 2014 жылы 1/8 финалда 0:2 есебімен Францияға жол берді. Көп матч өткізгендер Көп гол соққандар Дереккөздер
Баскетбол жазғы Азия ойындарында 2014

Баскетбол бойынша жарыстар Жазғы Азия ойындары 2014-те 36 жүлде ұсынды, олар үшін сыйлықтар берілді. Олар 20 қыркүйектен 3 қазанға дейін 2014 жылы өтті. Инчхондағы Самсан халықаралық аренасының сыйымдылығы 7406 адам, сондай-ақ Хвацеун, 5,158 адам болатын Хвасон спорт комплексі. Медальдар Жалпы есеп Медалистер Нәтижелер Ерлер Командалар Өнер көрсету нәтижесі Әйелдер Командалар Өнер көрсету нәтижесі Дереккөздер
Кеңой (Батыс Қазақстан облысы)

Кеңой — Батыс Қазақстан облысы Бөкей ордасы ауданы, Ұялы ауылдық округі құрамындағы ауыл. Географиялық орны Аудан орталығы - Сайқын ауылынан солтүстік-шығысқа қарай 159 км-дей жерде. Халқы 1999 жылы тұрғындар саны 190 адам (99 ер адам және 91 әйел адам) болса, 2009 жылы 267 адамды (135 ер адам және 132 әйел адам) құрады. 2021 жылғы санақ қорытындысы бойынша 95 адамды (55 ер адам және 40 әйел адам) құрады. Дереккөздер
Науша

Науша — Батыс Қазақстан облысы Бөкей ордасы ауданы, Ұялы ауылдық округі құрамында болған ауыл, 2013 жылы таратылған. Географиялық орны Аудан орталығы - Сайқын ауылынан оңтүстік-шығысқа қарай 146 км-дей жерде. Халқы 1999 жылы тұрғындар саны 92 адам (49 ер адам және 43 әйел адам) болса, 2009 жылы 18 адамды (7 ер адам және 11 әйел адам) құрады. Дереккөздер
Достық ауылдық округі (Бөрлі ауданы)

Достық ауылдық округі – Батыс Қазақстан облысы Бөрлі ауданындағы әкімшілік бірлік. 2020 жылға дейін Александров ауылдық округі деп аталды. Әкімшілік құрамы Құрамына Достық ауылы кіреді. Орталығы – Достық ауылы. Халқы 2021 жылғы санақ қорытындысы бойынша 405 адамды (216 ер адам және 189 әйел адам) құрады. Дереккөздер
Сисенғалиев Хамит

Сиснғалиев Хамит — 1926 жылы Ақтөбе облысы, Ойыл ауданы, Талтоғай елді мекенінде дүниеге келген.Ол жастайынан жетімдіктің ауыр жүгін көтеріп өскен. 1932 жылы 6 жасында анасынан айырылса, 1939 жылы әкесі қайтыс болады. Сондай қиын күндердің бірінде ағасы Қаби майданға аттанды. 1942 жылы жараланып келіп, келесі жылы майданға қайтадан аттанып, сол кеткеннен оралмады.1990жылы іздеу хатқа "Сіздің ағаңыз Қаби Сисенғалиев 1943 жылдың желтоқсан айында Суходольск селосында бұрынғы Батуман селосы, Долинск ауданында жерленген" - деген хат алды. Ал өзі 1944 жылы соғысқа қатысты. 1945 жылы 2 мамырда Берлин түбінде жараланып, елге 1946 жылы ғана оралды. Ойыл ауданынан майданға 2600-ден астам адам аттанған. Оның 674-і елге оралмапты. Хамит Сисенғалиев 1945 жылы жеңісті Берлинде қарсы алды. Ұлы Отан соғысында "Ерлігі үшін","Жауынгерлік ерлігі үшін" медальдарымен,"Қызыл Жұлдыз" орденімен марапатталды. Елге оралған кезден бастап еңбек майданында қызмет етті. Оралдағы ауыл-шаруашылық техникумында білім алды. Әр жылдары колхоз басқармасының орынбасары, гроном, ферма басқармашысы болып еңбек етті. 1965 жылы қараша айында Ойыл ауданында өрт сөндіру командасы құрылып,соған бастық болған. Ол бұл салада 1968жылдың ортасына дейін қызметте болған. Ішкі істер бөлімі,прокуратура, сот мекмесінің бастауыш партия ұйымының хатшысы болды. Одан кейін шаруашылыққа жұмысқа ауыстырды. 1981 жылдың қарашасынан бастап зейнеткерлік демалысына шықты. Жұбайы Қанзиямен бірге отау құрып, жеті баланы тәрбиелеп өсірді. Қазіргі таңда 22 немересі, 30 шөбересі, 1 шөпшегі бар. "Салтанат сарайында" Ұлы жеңістің 60жыл мерекесіне орай болатын Астанадағы шеруге қатысатын Республика бойынша 20 ардагер баратын болса, соның ішінде Ойыл ауданынан Хамит Сисенғалиевте елбасымыздан арнайы шақыру билетін алған болатын.Астанада жеңіс шеруіне қатысып,құрметке бөленді. Сисенғалиев Хамит жеңістің 63жылдығын қарсы алмас бұрын, көз жұмды.
Ақбұлақ (Бөрлі ауданы)

Ақбұлақ — Батыс Қазақстан облысы Бөрлі ауданындағы ауыл, Ақбұлақ ауылдық округі орталығы. Географиялық орны Аудан орталығы — Ақсай қаласынан оңтүстік-шығысқа қарай 24 км-дей жерде. Халқы 1999 жылы тұрғындар саны 1293 адам (632 ер адам және 661 әйел адам) болса, 2009 жылы 784 адамды (399 ер адам және 385 әйел адам) құрады. 2021 жылғы санақ қорытындысы бойынша 776 адамды (406 ер адам және 370 әйел адам) құрады. Дереккөздер
Ақсу ауылдық округі (Батыс Қазақстан облысы)

Ақсу ауылдық округі – Батыс Қазақстан облысы Бөрлі ауданындағы әкімшілік бірлік. Әкімшілік құрамы Құрамына Ақсу, Жаңақоныс ауылдары кіреді. Орталығы – Ақсу ауылы. Халқы 2021 жылғы санақ қорытындысы бойынша 599 адамды (299 ер адам және 300 әйел адам) құрады. Дереккөздер
Аралтал

Аралтал — Батыс Қазақстан облысы Бөрлі ауданы, Ақсай қаласына қарасты ауыл. Географиялық орны Аудан орталығы - Ақсай қаласынан батысқа қарай 1 км-дей жерде. Халқы 1999 жылы тұрғындар саны 314 адам (181 ер адам және 133 әйел адам) болса, 2009 жылы 475 адамды (240 ер адам және 235 әйел адам) құрады. 2021 жылғы санақ қорытындысы бойынша 922 адамды (466 ер адам және 456 әйел адам) құрады. Дереккөздер
Пугачёво (Батыс Қазақстан облысы)

Пугачёво — Батыс Қазақстан облысы Бөрлі ауданындағы ауыл, Пугачёв ауылдық округі орталығы. Географиялық орны Аудан орталығы - Ақсай қаласынан солтүстік-батысқа қарай 8 км-дей жерде, Шыңғырлау өзенінің жағасында орналасқан. Халқы 1999 жылы тұрғындар саны 1426 адам (708 ер адам және 718 әйел адам) болса, 2009 жылы 2188 адамды (1091 ер адам және 1097 әйел адам) құрады. 2021 жылғы санақ қорытындысы бойынша 2427 адамды (1223 ер адам және 1204 әйел адам) құрады. Дереккөздер
Бесағаш (Батыс Қазақстан облысы)

Бесағаш — Батыс Қазақстан облысы Бөрлі ауданы, Пугачёв ауылдық округі құрамындағы ауыл. Географиялық орны Аудан орталығы - Ақсай қаласынан оңтүстік-батысқа қарай 21 км-дей жерде. Халқы 1999 жылы тұрғындар саны 250 адам (130 ер адам және 120 әйел адам) болса, 2009 жылы 71 адамды (38 ер адам және 33 әйел адам) құрады. 2021 жылғы санақ қорытындысы бойынша 36 адамды (21 ер адам және 15 әйел адам) құрады. Дереккөздер
Бақтыарал

Бақтыарал (2002 жылға дейін – Ким) — Батыс Қазақстан облысы Бөрлі ауданы, Кеңтүбек ауылдық округі құрамындағы ауыл. Географиялық орны Аудан орталығы - Ақсай қаласынан оңтүстік-батысқа қарай 7 км-дей жерде, Шыңғырлау өзенінің жағасында орналасқан. Халқы 1999 жылы тұрғындар саны 90 адам (45 ер адам және 45 әйел адам) болса, 2009 жылы 94 адамды (47 ер адам және 47 әйел адам) құрады. 2021 жылғы санақ қорытындысы бойынша 72 адамды (44 ер адам және 28 әйел адам) құрады. Дереккөздер
Кеңтүбек ауылдық округі (Батыс Қазақстан облысы)

Кеңтүбек ауылдық округі – Батыс Қазақстан облысы Бөрлі ауданындағы әкімшілік бірлік. Әкімшілік құрамы Құрамына Кеңтүбек, Бақтыарал ауылдары кіреді. Орталығы – Кеңтүбек ауылы. Округ құрамында болған Пролетарка ауылы 2017 жылы таратылған. Халқы 2021 жылғы санақ қорытындысы бойынша 1038 адамды (532 ер адам және 506 әйел адам) құрады. Дереккөздер
Кеңтүбек ауылдық округі (Павлодар облысы)

Кеңтүбек ауылдық округі – Павлодар облысы Май ауданындағы әкімшілік бірлік. Әкімшілік құрамы Құрамына Кеңтүбек, 1-ферма, 3-ферма ауылдары кіреді. Орталығы – Кеңтүбек ауылы. 2004 жылы округ құрамында болған №2 бөлімше таратылды. Дереккөздер
Бестау (Батыс Қазақстан облысы)

Бестау — Батыс Қазақстан облысы Бөрлі ауданы, Пугачёв ауылдық округі құрамында болған ауыл, 2019 жылы таратылған. Географиялық орны Аудан орталығы - Ақсай қаласынан солтүстікке қарай 10 км-дей жерде. Халқы 1999 жылы тұрғындар саны 255 адам (149 ер адам және 106 әйел адам) болса, 2009 жылы 118 адамды (57 ер адам және 61 әйел адам) құрады. Дереккөздер
Сұлусай (Батыс Қазақстан облысы)

Сұлусай — Батыс Қазақстан облысы Бөрлі ауданы, Пугачёв ауылдық округі құрамындағы темір жол айрығы. 2019 жылға дейін Берёзов ауылдық округі құрамында болған. Географиялық орны Аудан орталығы - Ақсай қаласынан шығысқа қарай 15 км жерде. Халқы 1999 жылы тұрғындар саны 55 адам (30 ер адам және 25 әйел адам) болса, 2009 жылы 54 адамды (27 ер адам және 27 әйел адам) құрады. 2021 жылғы санақ қорытындысы бойынша 26 адамды (14 ер адам және 12 әйел адам) құрады. Дереккөздер
Бумакөл ауылдық округі

Бумакөл ауылдық округі – Батыс Қазақстан облысы Бөрлі ауданындағы әкімшілік бірлік. Әкімшілік құрамы Құрамына Бумакөл, Облавка, Утвинка ауылдары кіреді. Орталығы – Бумакөл ауылы. Халқы 2021 жылғы санақ қорытындысы бойынша 974 адамды (492 ер адам және 482 әйел адам) құрады. Дереккөздер
Бөрлі (Бөрлі ауданы)

Бөрлі — Батыс Қазақстан облысы Бөрлі ауданындағы ауыл, Бөрлі ауылдық округі орталығы. Географиялық орны Аудан орталығы - Ақсай қаласынан солтүстік-батысқа қарай 31 км-дей жерде. Халқы 1999 жылы тұрғындар саны 2804 адам (1339 ер адам және 1465 әйел адам) болса, 2009 жылы 3244 адамды (1559 ер адам және 1685 әйел адам) құрады. 2021 жылғы санақ қорытындысы бойынша 3703 адамды (1797 ер адам және 1906 әйел адам) құрады. Дереккөздер
Масайтөбе

Масайтөбе — Батыс Қазақстан облысы Бөрлі ауданындағы ауыл, Бөрлі ауылдық округі құрамындағы ауыл. Географиялық орны Аудан орталығы - Ақсай қаласынан солтүстік-батысқа қарай 25 км-дей жерде. Халқы 1999 жылы тұрғындар саны 91 адам (51 ер адам және 40 әйел адам) болса, 2009 жылы 36 адамды (21 ер адам және 15 әйел адам) құрады. 2021 жылғы санақ қорытындысы бойынша 23 адамды (14 ер адам және 9 әйел адам) құрады. Дереккөздер
Бөрлі ауылдық округі (Батыс Қазақстан облысы)

Бөрлі ауылдық округі – Батыс Қазақстан облысы Бөрлі ауданындағы әкімшілік бірлік. Әкімшілік құрамы Құрамына Бөрлі, Масайтөбе ауылдары кіреді. Орталығы – Бөрлі ауылы. Округ құрамында болған Аңқаты теміржол айрығы 2006 жылы таратылған. Халқы 2021 жылғы санақ қорытындысы бойынша 3726 адамды (1811 ер адам және 1915 әйел адам) құрады. Дереккөздер
Бөрлі ауылдық әкімдігі

Бөрлі ауылдық әкімдігі – Қостанай облысы Қарабалық ауданындағы әкімшілік бірлік. Әкімшілік құрамы Құрамына Бөрлі ауылы кіреді. Орталығы – Бөрлі ауылы. Тарихы Округ құрамында болған Песчаное ауылы 2017 жылы, Тастыөзек ауылы 2023 жылы таратылып, Бөрлі ауылдық округі ауылдық әкімдік болып қайта құрылды. Халқы 2009 жылғы санақ қорытындысы бойынша округтегі халық саны 1394 адамды құрады. Дереккөздер
Дәнелікөл

Дәнелікөл — Батыс Қазақстан облысы Бөрлі ауданы, Қанай ауылдық округі құрамындағы ауыл. Географиялық орны Аудан орталығы - Ақсай қаласынан солтүстік-батысқа қарай 39 км-дей жерде. Халқы 1999 жылы тұрғындар саны 115 адам (62 ер адам және 53 әйел адам) болса, 2009 жылы 66 адамды (33 ер адам және 33 әйел адам) құрады. 2021 жылғы санақ қорытындысы бойынша 40 адамды (22 ер адам және 18 әйел адам) құрады. Дереккөздер
Босния және Герцеговина Ұлттық футбол құрамасы

Босния және Герцеговина Ұлттық футбол құрама командасы — 1993 жылдан бері осы аттас мемлекеттің атынан Халықаралық футбол жарыстарында сынға түсіп жүрген ұлттық құрама. Басқарушы ұйым — Босния және Герцеговина футбол одағы. Тарихы 1990 жылдарға дейін мықты футболшылары Югославия сапында ойнаған. Әр жылдары Вахид Халилходжич, Сафет Сушич, Иосип Каталинский, Фарук Хаджибегич, Ивица Осим, Асим Ферхатович, Блаж Слишкович, Мехмед Баждаревич, Душан Баевич секілді футболшылары жарқырап өнер көрсетіп жатты. 1990 жылдары Югославия тараған соң орнында бірнеше мемлекет пайда болды да, солардың бірі Босния және Герцеговина тәуелсіздік алды. Бірақ соғыстан көз ашпағандықтан, 1993 жылға дейін құрама мүлдем ойын өткізген жоқ. Алғашқы кездесуін 1993 жылы Иранға қарсы өткізіп, 3:1 есебімен ұтты. Бір қызығы, 2014 жылы осы екі құрама Бразилияда өткен әлем чемпионатында бір топқа түсіп, Босния және герцеговиналықтар тағы да Иранды дәл сол есеппен ұтты. Құраманың алғаш қатысқан ірі халықаралық жарысы — 2014 жылы Бразилияда өткен әлем чемпионаты. Аргентина, Нигерия, Иран құрамаларымне бір топқа түсті. Әуелі Аргентинамен ойнап, 1:2 есебімен ұтылып қалды. Бірінші таймда қорғаушы Колашинац өз қақпасына соғып алды да, екінші таймда Лионель Месси есепті еселеді. Ойын соңына таман Ведад Ибишевич есепті қысқартты — 1:2. Келесі турда күтпеген жерде Нигериядан ұтылды — 0:1. Осылайша үшінші турға жетпей-ақ 1/8 финалдан үмітін үзді. Тек соңғы турда ғана чемпионаттағы жалғыз жеңісін тойлады, Иранды 3:1 есебімен ұтты. Көп ойын өткізгендер Мергендер Бапкерлері Босния және Герцеговина футбол одағы (1993—1995) Фуад Музурович (1995—1998) Джемалудин Мушович (1998—1999) Фарук Хаджибегич (1999) Мишо Смайлович (1999—2002) Блаж Слишкович (2002—2006) Фуад Музурович (2006—2008) Мехо Кодро (2008) Мирослав Блажевич (2008—2009) Сафет Сушич (2010—2014) Мехмет Баждаревич (2014—2017) Дереккөздер
АҚШ Ұлттық футбол құрамасы

АҚШ Ұлттық футбол құрама командасы — Халықаралық футбол жарыстарында АҚШ-тың атынан сынға түсетін ұлттық құрама. Тарихы Солтүстік Америкада футбол ең әуелі осы АҚШ-та пайда болған. 1880 жылдары бұл мемлекетте футболдан турнирлер өткізілгені туралы мәліметтер көп. Соған қарамастан ұлттық құрама алғашқы ресми ойынын тек 1916 жылы ғана өткізді (20 тамызда Швецияны ұтты, 3:2). 1930 жылғы Әлем чемпионатына қатысқан 13 құраманың бірі. Жартылай финалға жетіп, Аргентинадан 1:6 есебімен ұтылып қалды. Келесі әлем чемпионатында алғашқы ойында-ақ Италиядан 1:7 есебімен ұтылып, жарыстан шығып қалды. 1950 жылы топтық турнирде Англияны ұтып, айды аспанға шығарды, бірақ топтан өте алмады. Келесі әлем чемпионатын 40 жыл күтуге тура келді. Кейін елде ұлттық футбол лигалары құрылып, әлемдегі мықты футболшыларды тарта бастады. Олардың арасында футбол королі Пелемен бірге Франц Беккенбауэр, Карлос Алберто Торрес, Йохан Нескенс, Теофило Кубильяс, Йохан Кройф, Джордж Бест секілді мықтылар да бар еді. Бұл еңбек тек 90 жылдары ғана нәтиже бере бастады. Мықты футбол дәстүрі пайда болып, құрама 1990-2014 жылдарғы әлем чемпионатына үздіксіз қатысты. 1991-2017 жылдар аралығында алты рет КОНКАКАФ чемпионы атанды. 2018 жылғы әлем чемпионатының іріктеуінде негізгі қарсылартары Мексика мен Коста-Рикадан ұтылып қалды да, көп жылдардан бері бірінші рет әлемдік додадан тыс қалды. Жетістіктері *КОНКАКАФ кубогының алты дүркін чемпионы: 1991, 2002, 2005, 2007, 2013, 2017 *Әлем чемпионатының жартылай финалисі: 1930 *Конфедерациялар кубогының финалисі: 2009 Ойыншылар статистикасы 10 қазан, 2017 жылғы көрсеткіштер Көп матч өткізгендер Мергендер Бапкерлер
Димитров (Батыс Қазақстан облысы)

Димитров — Батыс Қазақстан облысы Бөрлі ауданы, Жарсуат ауылдық округі құрамындағы ауыл. Географиялық орны Аудан орталығы - Ақсай қаласынан солтүстік-шығысқа қарай 39 км-дей жерде. Халқы 1999 жылы тұрғындар саны 299 адам (198 ер адам және 101 әйел адам) болса, 2009 жылы 191 адамды (89 ер адам және 102 әйел адам) құрады. 2021 жылғы санақ қорытындысы бойынша 138 адамды (71 ер адам және 67 әйел адам) құрады. Дереккөздер
Қарашығанақ (ауыл)

Қарашығанақ — Батыс Қазақстан облысы Бөрлі ауданы, Жарсуат ауылдық округі құрамындағы ауыл. Географиялық орны Аудан орталығы - Ақсай қаласынан солтүстік-шығысқа қарай 38 км-дей жерде. Халқы 1999 жылы тұрғындар саны 292 адам (183 ер адам және 109 әйел адам) болса, 2009 жылы 248 адамды (123 ер адам және 125 әйел адам) құрады. 2021 жылғы санақ қорытындысы бойынша 200 адамды (98 ер адам және 102 әйел адам) құрады. Дереккөздер
Гана Ұлттық футбол құрамасы

Гана Ұлттық футбол құрама командасы — Халықаралық жарыстарда Гана мемлекетінің намысын қорғайтын ұлттық құрама. Басқарушы ұйым — Гана Футбол қауымдастығы. 1957 жылға дейін Алтын Жағалау құрамасы деген атпен ойнаған. Әлем чемпионатына үш рет (2006, 2010, 2014) рет қатысқан. Төрт дүркін Африка чемпионы — 1963, 1965, 1978, 1982. Футболдан әлем чемпионаты 2010 2006 жылы тұңғыш рет әлем чемпионатына қатысты. Италия, Чехия, АҚШ құрамалармен бір топқа түсті. Әуелі Италиядан 0:2 есебімен ұтылды. Екінші турда күтпеген жерде Чехияны тізе бүктірді — 2:0. Үшінші турда АҚШ-пен болған тартысты кездесуде 2:1 есебімен ұтып, келесі сатыға өтті. 1/8 финалда Бразилиядан 0:3 есебімен ұтылып, елге қайтты. Арада төрт жыл өткен соң, 2010 жылы Оңтүстік Африкада өткен чемпионатта ширек финалға дейін жетті. Ширек финалда Уругваймен ойында 120 минутқа дейін есеп 1:1 боп тұрды. Соңғы минутта Гана футболшылары керемет шабуыл ұйымдастырып, қақпаға еніп бара жатқан допты Уругвай футболшысы Луис Суарес қолмен қайтарды. Төреші Суаресті алаңнан қуды да, ганалықтардың пайдасынан пенальти белгіледі. Бірақ Асамоа Гьян жартылай финалға шығатын керемет мүмкіндікті пайдалана алмады. Доп маңдайшаға тиіп, гол болмады. Пенальтилер сериясында Гана ұтылып қалды — 3:4. Африка кубогы 1963. Финал 1965. Финал 1978. Финал 1982. Финал Көп ойын өткізгендер Мергендер Дереккөздер Сыртқы сілтемелер *[http://www.ghanafa.org/ Гана Футбол Қауымдастығының ресми сайты] *[http://www.rsssf.com/tablesg/gha-intres.html Гана құрамасының халықаралық матчтары]
Жарсуат ауылдық округі (Батыс Қазақстан облысы)

Жарсуат ауылдық округі – Батыс Қазақстан облысы Бөрлі ауданындағы әкімшілік бірлік. Әкімшілік құрамы Құрамына Жарсуат, Димитров, Қарашығанақ ауылдары кіреді. Орталығы – Жарсуат ауылы. Халқы 2021 жылғы санақ қорытындысы бойынша 1392 адамды (692 ер адам және 700 әйел адам) құрады. Дереккөздер
Алжир Ұлттық футбол құрамасы

Алжир Ұлттық футбол құрама командасы — Халықаралық футбол жарыстарында Алжирдің намысын қорғайтын құрама. Басқарушы орган — Алжир Футбол Федерациясы. Алғашқы кездесулерін 1950 жылдары тәуелсіздік алған соң өткізген. 1990, 2019 жылғы Африка чемпионы. Әлем чемпионатына 4 рет қатысқан — 1982, 1986, 2010, 2014. Ең жоғарғы көрсеткіші 1/8 финал (2014). Әлем чемпионаттарында * 1930 — 1962 — қатыспады * 1966 — бас тартты * 1970 — 1978 — іріктеуден өте алмады * 1982 — топтық кезең * 1986 — топтық кезең * 1990 — 2006 — іріктеуден өте алмады * 2010 — топтық кезең * 2014 — 1/8 финал * 2018 — іріктеуденөте алмады Африка чемпионаты * 1957 — 1965 — қатыспады * 1968 — топтық кезең * 1970 — 1978 — іріктеуден өте алмады * 1980 — 2-орын * 1982 — 4-орын * 1984 — 3-орын * 1986 — топтық кезең * 1988 — 3-орын * 1990 — Чемпион * 1992 — топтық кезең * 1994 — дисквалификация * 1996 — 1/4 финал * 1998 — топтық кезең * 2000 — 1/4 финал * 2002 — топтық кезең * 2004 — 1/4 финал * 2006 — іріктеуден өте алмады * 2008 — іріктеуден өте алмады * 2010 — 4-орын * 2012 — іріктеуден өте алмады * 2013 — топтық кезең * 2015 — 1/4 финал * 2017 — топтық кезең * 2019 — Чемпион Көп матч өткізгендер Сілтемелер * https://www.fifa.com/ * http://www.cafonline.com/
Жаңаталап (Батыс Қазақстан облысы)

Жаңаталап — Батыс Қазақстан облысы Бөрлі ауданы, Успен ауылдық округі құрамындағы ауыл. Географиялық орны Аудан орталығы - Ақсай қаласынан солтүстік-шығысқа қарай 43 км-дей жерде. Халқы 1999 жылы тұрғындар саны 433 адам (225 ер адам және 208 әйел адам) болса, 2009 жылы 439 адамды (226 ер адам және 213 әйел адам) құрады. 2021 жылғы санақ қорытындысы бойынша 435 адамды (223 ер адам және 212 әйел адам) құрады. Дереккөздер
Қаракемпір (ауыл)

Қаракемпір — Батыс Қазақстан облысы Бөрлі ауданы, Успен ауылдық округі құрамындағы ауыл. Географиялық орны Аудан орталығы - Ақсай қаласынан солтүстік-шығысқа қарай 41 км-дей жерде, Елек өзенінің сол жағасында орналасқан. Халқы 1999 жылы тұрғындар саны 122 адам (59 ер адам және 63 әйел адам) болса, 2009 жылы 2 адамды (1 ер адам және 1 әйел адам) құрады. 2021 жылғы санақ қорытындысы бойынша 4 адамды (3 ер адам және 1 әйел адам) құрады. Дереккөздер
Успен ауылдық округі (Успен ауданы)

Успен ауылдық округі – Павлодар облысы Успен ауданындағы әкімшілік бірлік. Әкімшілік құрамы Құрамына Белоусовка, Травянка, Успенка ауылдары кіреді. Орталығы – Успенка ауылы. 2018 жылы округ құрамына Қозыкеткен ауылдық округінен Травянка ауылы және таратылған Белоусов ауылдық округінің Белоусовка ауылы қосылған. Дереккөздер
Қарағанды ауылдық округі (Батыс Қазақстан облысы)

Қарағанды ауылдық округі – Батыс Қазақстан облысы Бөрлі ауданындағы әкімшілік бірлік. 2007 жылға дейін Киров ауылдық округі деп аталды. Әкімшілік құрамы Құрамына Қарағанды ауылы кіреді. Орталығы – Қарағанды ауылы. Халқы 2021 жылғы санақ қорытындысы бойынша 612 адамды (299 ер адам және 313 әйел адам) құрады. Дереккөздер
Қызылтал

Қызылтал — Батыс Қазақстан облысы Бөрлі ауданы, Ақсай қаласына қарасты ауыл. 2013 жылға дейін таратылған Қызылтал ауылдық округі орталығы болған. Географиялық орны Аудан орталығы - Ақсай қаласынан оңтүстік-шығысқа қарай 4 км-дей жерде. Халқы 1999 жылы тұрғындар саны 1139 адам (558 ер адам және 581 әйел адам) болса, 2009 жылы 3068 адамды (1552 ер адам және 1516 әйел адам) құрады. 2021 жылғы санақ қорытындысы бойынша 5865 адамды (2916 ер адам және 2949 әйел адам) құрады. Дереккөздер
Ақсай қалалық әкімдігі

Ақсай қалалық әкімдігі – Батыс Қазақстан облысы Бөрлі ауданындағы әкімшілік бірлік. Әкімшілік құрамы Құрамына Ақсай қаласы мен Аралтал, Қызылтал ауылдары кіреді. Орталығы – Ақсай қаласы. Халқы 2021 жылғы санақ қорытындысы бойынша 43080 адамды (20859 ер адам және 22221 әйел адам) құрады. Дереккөздер
Приурал ауылдық округі

Приурал ауылдық округі – Батыс Қазақстан облысы Бөрлі ауданындағы әкімшілік бірлік. Әкімшілік құрамы Құрамына Приурал ауылы кіреді. Орталығы – Приурал ауылы. Халқы 2021 жылғы санақ қорытындысы бойынша 1280 адамды (659 ер адам және 621 әйел адам) құрады. Дереккөздер
Пролетарка (Батыс Қазақстан облысы)

Пролетарка — Батыс Қазақстан облысы Бөрлі ауданы, Кеңтүбек ауылдық округі құрамында болған ауыл, 2017 жылы таратылған. Географиялық орны Аудан орталығы - Ақсай қаласынан оңтүстік-батысқа қарай 20 км-дей жерде. Халқы 1999 жылы тұрғындар саны 46 адам (26 ер адам және 20 әйел адам) болса, 2009 жылы 9 адамды (6 ер адам және 3 әйел адам) құрады. Дереккөздер
Сатайкөл

Сатайкөл — Батыс Қазақстан облысы Бөрлі ауданы, Ақбұлақ ауылдық округі құрамында болған ауыл, 2017 жылы таратылған. Географиялық орны Аудан орталығы — Ақсай қаласынан оңтүстік-шығысқа қарай 10 км-дей жерде. Халқы 1999 жылы тұрғындар саны 16 адам (8 ер адам және 8 әйел адам) болса, 2009 жылы 21 адамды (12 ер адам және 9 әйел адам) құрады. Дереккөздер
Ақбұлақ ауылдық округі (Бөрлі ауданы)

Ақбұлақ ауылдық округі – Батыс Қазақстан облысы Бөрлі ауданындағы әкімшілік бірлік. Әкімшілік құрамы Құрамына Ақбұлақ ауылы кіреді. Орталығы – Ақбұлақ ауылы. Округ құрамында болған Сатайкөл ауылы 2017 жылы таратылған. Халқы 2021 жылғы санақ қорытындысы бойынша 776 адамды (406 ер адам және 370 әйел адам) құрады. Дереккөздер
Қарақұдық (Бөрлі ауданы)

Қарақұдық (2020 ж. дейін – Тихоновка) — Батыс Қазақстан облысы Бөрлі ауданындағы ауыл, Қарақұдық ауылдық округі орталығы. Географиялық орны Аудан орталығы — Ақсай қаласынан оңтүстік-батысқа қарай 38 км-дей жерде. Халқы 1999 жылы тұрғындар саны 679 адам (337 ер адам және 342 әйел адам) болса, 2009 жылы 356 адамды (182 ер адам және 174 әйел адам) құрады. 2021 жылғы санақ қорытындысы бойынша 317 адамды (165 ер адам және 152 әйел адам) құрады. Дереккөздер
Қарақұдық ауылдық округі (Батыс Қазақстан облысы)

Қарақұдық ауылдық округі – Батыс Қазақстан облысы Бөрлі ауданындағы әкімшілік бірлік. 2007 жылға дейін Тихонов ауылдық округі деп аталды. Әкімшілік құрамы Құрамына Қарақұдық ауылы кіреді. Орталығы – Қарақұдық ауылы. Халқы 2021 жылғы санақ қорытындысы бойынша 317 адамды (165 ер адам және 152 әйел адам) құрады. Дереккөздер
Румыния Ұлттық футбол құрамасы

Румыния Ұлттық футбол құрамасы — Халықаралық футбол жарыстарында Румынияның атынан сынға түсетін ұлттық құрама. Басқарушы орган — Румын Футбол Федерациясы. Тарихы Әлем чемпионаттарында Алғашқы матчын 1922 жылы Белградта Югославияға қарсы өткізіп, 2:1 есебімен ұтқан. Әлем чемпионаттарына 7 рет қатысқан: 1930, 1934, 1938, 1970, 1990, 1994, 1998. Ең жоғарғы көрсетікіші 1/4 финал (1994). 1990 жылғы әлем чемпионатында да жақсы ойнады. Топтық турнирді 2:0 есебімен КСРО құрамасын ұтып бастады. Екінші турда Камеруннан 1:2 есебімен ұтылғанымен, үшінші турда Аргентинамен тең ойнап, екінші орынмен 1/8 финалға шықты. Аталмыш кезеңде Ирландия құрамасын кездесіп, матчта есеп ашылмады. Алайда пенальтилер сериясында ирландиялықтар басым болды — 5:4 1994 жылы АҚШ, Колумбия, Швейцария құрамаларымен бір топқа түсті. Алғашқы турда Колумбияны 3:1 есебімен ұтты, матчтың есебін Георг Хаджи керемет голмен ашты. Сол қапталдан тепкен добы доғаша иіліп барып, алыс бұрыштан қақпаға енді (1/8 финалда да Илие Думитреску осыған ұқсас голды Аргентинаға соқты, бірақ Думитреску айып добын орындаған еді). Екінші турда Швейцариядан ұтылғанымен, соңғы турда АҚШ құрамасымен 1:1 есебімен тең ойнап, 1/8 финалға шықты. 1/8 финалда Аргентина құрамасын 3:2 есебімен ұтты (айта кетейік, бұл ойында аргентиналықтар Марадона мен Каниджаның көмегін пайдалана алмаған-ды). Ширек финалда Швециямен 120 минут бойы айқасты, матч 2:2 есебімен тең аяқталып, пенальтилерде Швеция басым болды. Осылайша румындар қатарынан екі әлем чемпионатында пенальтилерден сүрінді. 1998 жылы 1/8 финалда Хорватиядан ұтылды: 0:1. Содан бері әлем чемпионатына қатысқан емес. Еуропа чемпионаттарында Еуропа чемпионаттарында үш рет қатысты. 2000 жылы 1/8 финалға шығып, Италиядан 0:2 есебімен ұтылып қалды. 2008 жылы да Италиямен бір топқа түсті. Бұл жолы 1:1 есебімен тең ойнады, бірақ бәрібір Голландия мен Италиядан соң үшінші орында қала берді. 2016 жылы да үшінші орында қалды (күтпеген жерде соңғы турда 0:1 есебімен Албаниядан ұтылды). Әлем чемпионаттарында Үздік ойыншылары 2016 жыл, 16 маусымдағы жағдай 'Мергендер
Кіші Айдархан

Кіші Айдархан — Батыс Қазақстан облысы Жаңақала ауданы, Жаңажол ауылдық округі құрамындағы ауыл. Географиялық орны Аудан орталығы - Жаңақала ауылынан батысқа қарай 32 км жерде, Қараөзеннің сол жағалауында орналасқан. Халқы 1999 жылы тұрғындар саны 277 адам (147 ер адам және 130 әйел адам) болса, 2009 жылы 252 адамды (133 ер адам және 119 әйел адам) құрады. 2021 жылғы санақ қорытындысы бойынша 113 адамды (66 ер адам және 47 әйел адам) құрады. Дереккөздер
Теңдік (Батыс Қазақстан облысы)

Теңдік — Батыс Қазақстан облысы Жаңақала ауданы, Жаңажол ауылдық округі құрамында болған ауыл, 2021 жылы таратылған. Географиялық орны Аудан орталығы - Жаңақала ауылынан солтүстік-батысқа қарай 26 км-дей жерде. Халқы 1999 жылы тұрғындар саны 164 адам (84 ер адам және 80 әйел адам) болса, 2009 жылы 90 адамды (43 ер адам және 47 әйел адам) құрады. Дереккөздер
Жаңажол ауылдық округі (Жаңақала ауданы)

Жаңажол ауылдық округі – Батыс Қазақстан облысы Жаңақала ауданындағы әкімшілік бірлік. Әкімшілік құрамы Құрамына Жаңажол, Кіші Айдархан, Сарыкөл ауылдары кіреді. Орталығы – Жаңажол ауылы. Округ құрамында болған Нәрік ауылы 2003 жылы, Теңдік ауылы 2021 жылы таратылған. Халқы 2021 жылғы санақ қорытындысы бойынша 1326 адамды (681 ер адам және 645 әйел адам) құрады. Дереккөздер
Айтпай

Айтпай — Батыс Қазақстан облысы Жаңақала ауданы, Қызылоба ауылдық округі құрамындағы ауыл. Географиялық орны Аудан орталығы - Жаңақала ауылынан солтүстік-шығысқа қарай 37 км жерде, Көшім өзенінің сол жағалауында орналасқан. Халқы 1999 жылы тұрғындар саны 209 адам (109 ер адам және 100 әйел адам) болса, 2009 жылы 101 адамды (54 ер адам және 47 әйел адам) құрады. 2021 жылғы санақ қорытындысы бойынша 200 адамды (107 ер адам және 93 әйел адам) құрады. Дереккөздер
Төртқұлақ

Төртқұлақ — Батыс Қазақстан облысы Жаңақала ауданы, Қызылоба ауылдық округі құрамындағы ауыл. Географиялық орны Аудан орталығы - Жаңақала ауылынан солтүстік-шығысқа қарай 61 км жерде. Халқы 1999 жылы тұрғындар саны 189 адам (100 ер адам және 89 әйел адам) болса, 2009 жылы 218 адамды (120 ер адам және 98 әйел адам) құрады. 2021 жылғы санақ қорытындысы бойынша 187 адамды (97 ер адам және 90 әйел адам) құрады. Дереккөздер
Словения Ұлттық футбол құрамасы

Словения Ұлттық футбол құрамасы — халықаралық футбол жарыстарында Словенияның намысын қорғайтын ұлттық құрама. Басқарушы орган — Словения Футбол одағы. Тарихы Югославия тараған 1991 жылдан бастау алады. 1992 жылдан бастап ФИФА мен УЕФА мүшесі. Тарихы Алғашқы Халықаралық ірі турнирге 2000 жылы қатысты. Нидерланд және Бельгияда өткен бәсекеде Испания, Югославия, Норвегия құрамаларымен бір топқа түсті. Әуелі өздерінің бұрынғы отандастары Югославияны 3:0 есебімен ұтып тұрып, алты минутта үш доп жіберіп алды. Әсіресе Златко Захович көзге түсті. Златко Захович екінші турда испандарға да гол соқты, бірақ Словения ұтылып қалды — 1:2. Үшінші турда Норвегиямен 0:0 есебімен тең ойнады да, 1/4 финалға шыға алмады. Арада екі жыл өткен соң Корея мен Жапонияда өткен әлем чемпионатына қатысып, тағы да испандармен бір топқа түсті. Олардан да, одан басқа екі қарсылас — ОАР мен Парагвайдан да ұтылып, бір ұпай да жинай алмастан елдеріне қайтты. 2010 жылғы ОАР-да өткен әлем чемпионатында Алжир, Англия, АҚШ құрамаларымен бір топта ойнады. Әуелі Алжирді 1:0 есебімен ұтып, келесі ойында АҚШ-пен ойнады. 2:0 есебімен ұтып тұрып, екі доп өткізіп алды. Үшінші турда Англиядан кіші есеппен ұтылды да, 1/8 финалға өте алмады. Құрама 2018 жылғы әлем чемпионатына жолдама ала алмаған соң, құраманың бас бапкері боп Томаш Кавчич сайланды. Көп ойын өткізгендер Дереккөздер Сілтемелер * [https://www.nzs.si/ Словения Футбол одағы] * [https://www.fifa.com/about-fifa/associations/SVN FIFA team profile] * [https://www.uefa.com/insideuefa/national-associations/SVN/ UEFA team profile]
Сербия Ұлттық футбол құрамасы

Сербия Ұлттық футбол құрамасы — Халықаралық футбол жарыстарында Сербияның атынан сынға түсетін ұлттық құрама. УЕФА және ФИФА мүшесі. Әлем чемпионатына 2010 жылы қатысқан. Үйдегі ойындарын Белградтағы "Црвена Звезда" стадионында өткізеді. Тарихы Югославия мен Сербия және Черногория құрамаларының заңды мұрагері саналады. 2003 жылға дейін Югославия, 2006 жылға дейін Сербия және Черногория деген атпен турнирлерге қатысқан.2010 жылы ОАР-да өткен әлем чемпионатында Германия, Аустралия, Гана құрамаларымен бір топқа түсті. Әуелі 0:1 есебімен Ганадан ұтылды. Екінші турда күтпеген жерде Германияны ұтып кетті. Тең ойын жеткілікті болған соңғы турда Аустралияға есе жіберіп (1:2), 1/8 финалға шыға алмады. 2018 жылғы әлем чемпионатында Бразилия, Швеция, Коста-Рика құрамаларымен "Е" тобына түсті. Бапкерлері Дереккөздер Сілтемелер * [http://eu-football.ru/_matches.php?id=222 Югославия мен Сербия құрамаларының барлық матчтары (1920 жылдан бергі)] Тағы қараңыз * Югославия Ұлттық футбол құрамасы * Сербия және Черногория Ұлттық футбол құрамасы
Андрагогика

Андрагогика ересек жайлы ілімде пайдаланылатын әдістер мен ұстанымдарға сілтеме жасайды. Бұл сөз, грек ἀνδρ- андр-"адам", және ἀγωγός agogos "көшбасшы" деген сөздерден келді; бұл сөзбе-сөз "көсем" дегенді білдіреді, ал "педагогика" сөзбе-сөз "балаларды жетелеу" білдіреді. Сілтемелер
Югославия Ұлттық футбол құрамасы

Югославия Ұлттық футбол құрама командасы — 1920-2003 жылдары халықаралық футбол жарыстарында Югославияның намысын қорғаған құрама. Әлем чемпионаттарында екі рет жартылай финалға жеткен (1930, 1962). Еуропа чемпионаттарында екі рет күміс жүлдені иемденген (1960, 1968). Дәл қазір заңды мұрагері ретінде Сербия құрамасы есептеледі. Тарихы 1930 жылы Уругвайда өткен әлем чемпионатына қатысқан 13 құраманың, Еуропадан барған төрт құраманың бірі. Алғашқы ойында-ақ Бразилияны ұтып, елді таңғалдырды. Бошко Симоновичтің шәкірттері келесі ойында Боливияны ірі есеппен ойсыратып, жартылай финалға шықты. Бірақ жартылай финалда алаң иелерінен 1:6 есебімен ұтылып қалды. Мұнан соң құрама көпке дейін әлем чемпионаттарында жарқырай алмады, есесіне қатарынан үш бірдей жазғы Олимпиада ойындарында финалға шықты. Оған қоса 1960 жылғы тұңғыш Еуропа чемпионатында да финалда КСРО-дан 1:2 есебімен ұтылып қалды. 1962 жылы Чилиде өткен әлем чемпионатында жартылай финалға дейін жетті. Бірақ өз көршілері Чехословакиядан ұтылып қалды. Арада алты жыл өткен соң Еуропа чемпионатының финалында Италиямен кездесті. Әуелгі ойын 1:1 есеміне тең аяқталды да, екі күннен соңғы қайталау матчта Италия жеңіске жетті. Әлем Чемпионатына Югославия деген атпен соңғы рет 1998 жылы қатысып, 1/8 финалға дейін жетті. 2000 жылы Еуропа чемпионатында топтық турнирде Словения, Норвегия, Испания құрамаларымен бір топқа түсіп, екінші орынмен 1/4 финалға шықты. 1/4 финалда алаң иелерінің бірі Нидерланд құрамасынан 1:6 есеімен ойсырай ұтылды. Бұл чемпионатта югослав футболшысы Саво Милошевич 5 гол соғып, Клюйвертпен бірге турнирдің басты мергендерінің бірі болды. 1991 жылы мемлекет тарап кетті. Бірақ 2003 жылға дейін Югославия деген атпен түрлі турнирге қатысып жүрді. Кейін 2003 жылы Сербия және Черногория боп ауысты, ал 2006 жылғы әлем чемпионатынан кейін Сербия мен Черногория өз алдарына бөлініп кетті. Жетістіктері * Олимпиада чемпионы 1960 года *Әлем Чемпионатының жартылай финалисі - 1930 *Әлем чепионатында-ші орын - 1962 *Еуропаның күміс жүлдегері: 1960, 1968 Атақты футболшылары * Сафет Сушич * Фарук Хаджибегич * Анте Жанетич *Йосип Скоблар * Томислав Ивкович * Звонимир Бобан * Роберт Просинечки * Златко Чайковский * Иван Хорват * Илия Пантелич * Драган Джаич * Дражан Еркович Әлем чемпионаттарында гол соққандар Тағы қараңыз *Сербия және Черногория Ұлттық футбол құрамасы *Сербия Ұлттық футбол құрамасы *Хорватия Ұлттық футбол құрамасы *Словения Ұлттық футбол құрамасы *Солитүстік Македония Ұлттық футбол құрамасы *Черногория Ұлттық футбол құрамасы *Босния және Герцеговина Ұлттық футбол құрамасы *Косово Ұлттық футбол құрамасы Сілтемелер *Ұлы құрамалар: Шығыс Еуропа құрамалары. «Футбол». (орыс тілінде) — 2009. — № 11 (47). — С. 13-20.
Сербия және Черногория Ұлттық футбол құрамасы

Сербия және Черногория Ұлттық футбол құрама командасы — 2003-2006 жылдары бұрынғы Югославияның орнына футбол жарыстарында сынға түскен құрама. 2006 жылы Сербия және Черногория боп екіге бөлініп кетті. 2004 жылғы Еуропа чемпионатының іріктеуін Югославия деген атпен бастады да, Сербия және Черногория боп аяқтады. 2006 жылғы әлем чемпионатына қатысты. ӘЧ-2006 2006 жылғы Германияда өткен әлем чемпионатында Кот-д'Ивуар, Нидерланд, Аргентина құрамаларымен үшінші топқа түсті. Бірінші турда Арьен Роббеннің жалғыз голы Нидерланд құрамасына жеңіс әперді. Келесі ойында Аргентина құрамасынан 0:6 есебімен ойсырай ұтылуға мәжбүр болды. Соңғы турдағы африкалықтармен ойын қызығырақ өтті. 20-минутта екі доп соққан Сербия және Черногория құрамасы кейін үш доп жіберіп алды. Айта кету керек, африкалықтар үш доптың екеуін пенальтиден соққан еді. 2006 жылы 28 шілдеде Сербия және Черногория түпкілікті бөлініп кетті. Формалары Тағы қараңыз * Югославия Ұлттық футбол құрамасы * Черногория Ұлттық футбол құрамасы * Сербия Ұлттық футбол құрамасы Сілтемелер *[http://www.rsssf.com/tablesj/joeg-intres-intro.html Құрама тарихы]
Словакия Ұлттық футбол құрамасы

Словакия Ұлттық футбол құрама командасы — Халықаралық футбол жарыстарында Словакияның атынан сынға түсетін ұлттық құрама. Басқарушы орган — Словакия футбол одағы. 1993 жылы Чехоcловакия тараған соң пайда болды. Содан бері әлем және Еуропа чемпионаттарының іріктеулеріне үзбей қатысып келеді. 2010 жылғы әлем чемпионаты, 2016 жылғы Еуропа чемпионатына, 2020 жылғы Еуропа чемпионатына мен 2024 жылғы Еуропа чемпионатына қатысқан. 1993 жылы екіге бөлінген соң Чехия құрамасы екеуі бір-біріне бітіспес қарсылас атанды. Тарихы Словак Республикасы және Чехословакия Бірінші Словакия Республикасының алғашқы ресми ойыны 1939 жылдың 27 тамызында Братиславада Германияға қарсы өтті және Словакияның 2:0 есебімен жеңісімен аяқталды. Екінші дүниежүзілік соғыс кезінде словактар бірнеше жолдастық кездесулер өткізді, олардың барлығы Ось мемлекеттерімен өтті. Соғыстан кейін Словакия ұлттық футбол командасы Чехословакия құрамасына біріктірілді, және 50 жылдан астам уақыт бойы Словакия тәуелсіз мемлекет ретінде ойын өткізген жоқ. Осы кезеңде словак футболшылары Чехословакия құрамасына бірнеше маңызды ойыншыларды қосты, оның ішінде 1976 жылғы Еуропа чемпионатын жеңіп алған командадағы негізгі футболшылар болды. Батыс Германияны финалда жеңген 11 ойыншының сегізі словактар еді. 1994–қазіргі уақытқа дейін: Словакия Словакия тәуелсіздігін қайта алғаннан кейінгі алғашқы ресми халықаралық матчы 1994 жылдың 2 ақпанында Дубайда Біріккен Араб Әмірліктеріне қарсы өтіп, 1:0 есебімен жеңіспен аяқталды. Алғашқы үйдегі кездесуі 1994 жылдың 20 сәуірінде Братиславада өтіп, Хорватия құрамасын 4:1 есебімен жеңді. 1995 жылдың 22 маусымында Аргентинадан 6:0 есебімен ойсырата ұтылып, Словакия тәуелсіздік алғаннан кейінгі ең ірі жеңілісі тіркелді. Ал ең ірі жеңістері (7:0) 2004 жылы Лихтенштейнге, сондай-ақ 2007 және 2009 жылдары Сан-Мариноға қарсы ойындарда тіркелді. Словакия алғаш рет тәуелсіз команда ретінде Еуро-1996 іріктеу кезеңінде үлкен чемпионатқа қатысуға талпынды, бірақ өз тобында үшінші орын алып, Румыния мен Франциядан кейін қалып қойды. Дегенмен, Польша, Израиль және Әзірбайжанға қарсы екі реттен жеңіске жетті. 1998 жылғы әлем чемпионатының іріктеуінде Словакия бес жеңіс, бір тең ойын және төрт жеңіліспен төртінші орында аяқтады. Бұл іріктеудегі алғашқы төрт ойында қатарынан жеңіске жетіп, соның ішінде Чехиямен болған матчта да жеңіске жетті. Осы нәтижелер командаға ФИФА рейтингіндегі ең жоғары көрсеткішіне – 17-орынға көтерілуге көмектесті. Әлем чемпионаттарында Әлем Чемпионаты-2010, Ғ тобы ---- ---- 1/8 финал ---- Мергендер Ардагерлер Дереккөздер Сілтемелер * [http://www.futbalsfz.sk/ Ресми сайты] * [http://eu-football.ru/_matches.php?id=180 1939 жылдан бергі барлық матчтары]
Жаңа Зеландия Ұлттық футбол құрамасы

Жаңа Зеландия Ұлттық футбол құрама командасы — Халықаралық футбол жарыстарында Жаңа Зеландияның атынан сынға түсетін футбол құрамасы. Басқарушы орган — Жаңа Зеландия Футбол Қауымдастығы. Тарихы Мұхиттық Аралдар Футбол Конфедерациясы және ФИФА мүшесі. ОФК Ұлттар кубогының бес дүркін чемпионы (1973, 1998, 2002, 2008, 2016). Әлем чемпионатына екі рет қатысқан (1982, 2010). Алғашқы матчын 1922 жылы 17 маусымда Аустралияға қарсы өткізіп, 3:1 есебімен жеңіске жеткен. Құрамада ең көп ойын өткізген футболшы Иван Виселич (88). Әлем чемпионаттарында 1982 Шотландия — Жаңа Зеландия — 5:2 (Стив Самнер, Стив Вудин) КСРО — Жаңа Зеландия — 3:0 Бразилия — Жаңа Зеландия — 4:0 (алтыншы топта соңғы орында қалды) 2010 Cловакия — Жаңа Зеландия — 1:1 (Уинстон Рид) Италия — Жаңа Зеландия — 1:1 (Шейн Смелтс) Парагвай — Жаңа Зеландия — 0:0 (алтыншы топта үшінші орында қалды) ОФК Ұлттар кубогы *ЧЕМПИОН: Жаңа Зеландия-1973 *ҚОЛА МЕДАЛ: 1996 *ЧЕМПИОН: Аустралия-1998 *КҮМІС МЕДАЛ: Таити-2000 *ЧЕМПИОН: Жаңа Зеландия-2002 *ҚОЛА МЕДАЛ: Аустралия-2004 *ЧЕМПИОН: 2008 *ҚОЛА МЕДАЛ: Соломон аралдары-2012 Сілтемелер [http://www.nzfootball.co.nz/ Жаңа Зеландия футбол федерациясының ресми сайты]
КХДР Ұлттық футбол құрамасы

Солтүстік Корея Ұлттық футбол құрама командасы — Халықаралық футбол жарыстарында Корей Халық Демократиялық Республикасының атынан сынға түсетін футбол құрамасы. Басқарушы орган — КХДР футбол қауымдастығы. Төрт рет Азия чемпионатына, екі рет Әлем чемпионатына қатысқан. Тарихы Алғашқы кездесуін 1956 жылы өткізген. 1966 жылы тұңғыш рет Әлем чемпионатына қатысып, КСРО, Чили, Италия құрамаларымен бір топқа түсті. Әуелі КСРО-дан 0:3 есебімен ойсырай ұтылды да, келесі турда 1:1 есебімен Чилимен тең түсті. Соңғы турда сенсация жасап, Италияны ұтып кетті — 1:0 Ширек финалда Португалия құрамасымен кездесті. Ойынның 23-минутында корейлер күтпеген жерде 3:0 есебімен алда тұрды. Бірақ дереу есін жиған Эйсебио бастаған пиренейліктер соңында 5:3 есебімен жеңіске жетті. Әлем чемпионатына арада 44 жыл өткен соң ғана қатыса алды. Бұл жолы нағыз өлім тобына тап келді — Бразилия, Португалия, Кот-Д'Ивуар. Үш ойынның үшеуінде де ұтылып, соңғы орында қалды. Айта кету керек, Бразилиямен ойында 55-минутқа дейін өз қақпаларын аман сақтап тұрған еді. Азия кубогына 5 рет қатысты (1980, 1992, 2011, 2015, 2019). Жоғары нәтидесі - 4 орын (1980) Стадионы Әлем чемпионаттарындағы мергендер Азия чемпионаттарында Азия чемпионатына төрт рет қатысқан. Жоғары көрсеткіші 4-орын (1980) Дереккөздер
ГДР Ұлттық футбол құрамасы

Германия Демократиялық Республикасы Ұлттық футбол құрама командасы — 1952-1990 жылдары ГДР-дің атынан футбол жарыстарында сынға түскен құрама. 1974 жылғы әлем чемпионатына қатысқан. 1976 жылғы Монреаль Олимпиадасының чемпионы. Тарихы Алғашқы матчын 1952 жылы Польша құрамасына қарсы өткізді. Әлем чемпионатына тек 1974 жылы ғана қатыса алды. Қызық болғанда, өздерінің 1945 жылдан бергі ұлттас-көршілері ГФР құрамасымен бір топқа түсті. Екі неміс құрамасы соңғы турда кездесті де, ГДР құрамасы 1:0 есебімен жеңіске жетті. Кейін анықталғандай, бұл ГФР құрамасының жоспарланған жеңісі болып шықты. Себебі, бірінші орын алған ГДР-ліктер екінші кезеңде Бразилия, Аргентина, Голландия секілді мықтыларға тап келді де, екінші орын алған федеративті немістер одан гөрі әлсіздеу топқа, Швеция, Югославия, Польша құрамаларымен бір топқа түсті. Чемпионат ГФР-дің алтын алқа тағынуымен аяқталды. Ал, екінші кезеңге дейін жетіп, айды аспанға шығарған ГДР құрамасы Нидерланд және Бразилия құрамаларын алға оздырып, финалға шыға алмады. Дегенмен бұл табыстары кездейсоқ еместігін екі жылдан соң Монреаль Олимпиадасында дәлелдеді. ГДР футболшылары алтыннан алқа тақты. Бұдан кейін құрама Әлем чемпионатына шыға алмады. Ал Еуропа чемпионатында ешқашан ойнаған емес. 1990 жылы күзде "Берлин қабырғасы" құлады да, ГДР мен ГФР бірігіп, Германия деген атпен жарыстарға қатыса бастады . 1974 жылғы әлем чемпионаты Бірінші кезең, 1-топ ГФР-Чили-1:0, (Брайтнер 18), ГДР-Аустралия-2:0 (Карран 58, Штрайх 72) ГФР-Аустралия-3:0 (Оверат 12, Кульманн 34, Мюллер 53), ГДР-Чили-1:1 (Хофманн 55, - Аумада 69) Аустралия-Чили-0:0, ГДР-ГФР-1:0 (Шпарвассер 77) Екінші кезең, A тобы Нидерланд-Аргентина-4:0 (Кройф 10, 90, Крул 25, Реп 73), Бразилия-ГДР-1:0 (Ривелино 60) Аргентина-Бразилия-1:2 (Бриндиси 35, - Ривелино 32, Жаирзиньо 49), ГДР-Нидерланд-0:2 (Неескенс 7, Ренсенбринк 59) Аргентина-ГДР-1:1 (Хаусманн 20-Штрайх 14), Голландия-Бразилия-2:0 (Неескенс 50, Кройф 65) Дереккөздер